CELEX: 32021D1443
Language: hu
Date: 2021-08-26 00:00:00
Title: Az Europai Központi Bank (EU) 2021/1443 Határozata (2021. augusztus 26.) a belső modellekről és a határidők meghosszabbításáról szóló, felhatalmazáson alapuló határozatokat meghozó szervezeti egységek vezetőinek kijelöléséről (EKB/2021/40)

2021.9.6.   
               
               
                  HU
               
               
                  Az Európai Unió Hivatalos Lapja
               
               
                  L 314/30
               
            
         AZ EUROPAI KÖZPONTI BANK (EU) 2021/1443 HATÁROZATA
         (2021. augusztus 26.)
         a belső modellekről és a határidők meghosszabbításáról szóló, felhatalmazáson alapuló határozatokat meghozó szervezeti egységek vezetőinek kijelöléséről (EKB/2021/40)
         AZ EURÓPAI KÖZPONTI BANK IGAZGATÓSÁGA,
         tekintettel az Európai Unió működéséről szóló szerződésre,
         tekintettel a Központi Bankok Európai Rendszere és az Európai Központi Bank Alapokmányára és különösen annak 11.6. cikkére,
         tekintettel a felügyeleti feladatokhoz kapcsolódó jogi eszközök tekintetében a döntéshozatali hatáskörök átruházásának általános keretéről szóló, 2016. november 16-i (EU) 2017/933 európai központi banki határozatra (EKB/2016/40) (1) és különösen annak 4. és 5. cikkére,
         tekintettel a belső modellekről és a határidők meghosszabbításáról szóló határozatok meghozatalára vonatkozó hatáskör átruházásáról szóló, 2021. augusztus 3-i (EU) 2021/1442 európai központi banki határozatra (EKB/2021/38) (2) és különösen annak 3. cikkére,
         tekintettel az Európai Központi Bank eljárási szabályzatának elfogadásáról szóló, 2004. február 19-i EKB/2004/2 európai központi banki határozatra (3) és különösen annak 10. cikkére,
         mivel:
         
                     (1)
                  
                  
                     Az Európai Központi Bank (EKB) által felügyeleti feladatai ellátása során meghozandó jelentős számú határozat kezelésére meghatározott felhatalmazáson alapuló határozatok meghozatalára vonatkozó eljárás került kialakításra.
                  
               
                     (2)
                  
                  
                     A hatáskör-átruházási határozat az Igazgatóság azon határozatának elfogadásakor lép hatályba, amellyel kijelöli egy vagy több szervezeti egység vezetőjét határozatoknak hatáskör-átruházási határozat alapján történő elfogadására.
                  
               
                     (3)
                  
                  
                     A szervezeti egységek vezetőinek kijelölése során az Igazgatóságnak figyelemmel kell lennie a hatáskör-átruházási határozat fontosságára és azon címzettek számára, akiknek a felhatalmazáson alapuló határozatokat meg kell küldeni.
                  
               
                     (4)
                  
                  
                     Az EKB/2004/2 európai központi banki határozat 10.1. cikke úgy rendelkezik, hogy az Igazgatóság határoz az EKB szervezeti egységeinek számáról, elnevezéséről és hatásköréről.
                  
               
                     (5)
                  
                  
                     A Felügyeleti Testület elnökével konzultációra került sor azon szervezeti egységek vezetőit illetően, akikre a belső modellekről szóló és a határidők meghosszabbításáról szóló határozatok meghozatalára irányuló hatáskört át kell ruházni,
                  
               ELFOGADTA EZT A HATÁROZATOT:
         
            1. cikk
            Fogalommeghatározások
            E határozat alkalmazásában az (EU) 2021/1442 határozat (EKB/2021/38) 1. cikkében szereplő fogalommeghatározásokat kell alkalmazni.
         
         
            2. cikk
            A belső modellekről és a határidők meghosszabbításáról szóló, felhatalmazáson alapuló határozatok
            
               (1)   Az (EU)2021/1442 (EKB/2021/38) határozat 3. cikke szerinti felhatalmazáson alapuló határozatokat – a szándékolt részesedésszerzés végrehajtásának az (EU) 2019/1376 európai központi banki határozat (EKB/2019/23) (4) 1. cikkének 3. pontjában meghatározottak szerinti befolyásoló részesedésről szóló határozatban megjelölt maximális időtartamát meghosszabbító határozatok kivételével – a következő szervezeti egységek vezetőinek egyike fogadja el:
               
                           a)
                        
                        
                           a Rendszerszintű és Nemzetközi Pénzintézetek Főigazgatóság főigazgatója vagy helyettes főigazgatója, ha az érintett felügyelt szervezet vagy csoport felügyeletét a Rendszerszintű és Nemzetközi Pénzintézetek Főigazgatóság látja el;
                        
                     
                           b)
                        
                        
                           az Univerzális és Diverzifikált Pénzintézetek Főigazgatóság főigazgatója vagy helyettes főigazgatója, ha az érintett felügyelt szervezet vagy csoport felügyeletét az Univerzális és Diverzifikált Pénzintézetek Főigazgatóság látja el;
                        
                     
                           c)
                        
                        
                           a Szakosodott Pénzintézetek és Kevésbé Jelentős Pénzintézetek Főigazgatóság főigazgatója vagy helyettes főigazgatója, ha az érintett felügyelt szervezet vagy csoport felügyeletét a Szakosodott Pénzintézetek és Kevésbé Jelentős Pénzintézetek Főigazgatóság látja el.
                        
                     
            
               (2)   Az (EU) 22021/1442 határozat (EKB/2021/38) 3. cikke szerinti, a 468/2014/EU európai központi banki rendelet (EKB/2014/17) (5) 2. cikkének 16. pontjában meghatározott jelentős felügyelt szervezeteket érintő szándékolt részesedésszerzés végrehajtásának maximális időtartamát meghosszabbító felhatalmazáson alapuló határozatokat, az SSM Irányítás és Műveletek Főigazgatóságának főigazgatója vagy helyettes főigazgatója – vagy távollétükben az Engedélyeztetési Osztály vezetője – és a következő szervezeti egységek vezetőinek egyike fogadja el:
               
                           a)
                        
                        
                           a Rendszerszintű és Nemzetközi Pénzintézetek Főigazgatóság főigazgatója vagy helyettes főigazgatója, ha az érintett felügyelt szervezet vagy csoport felügyeletét a Rendszerszintű és Nemzetközi Pénzintézetek Főigazgatóság látja el;
                        
                     
                           b)
                        
                        
                           az Univerzális és Diverzifikált Pénzintézetek Főigazgatóság főigazgatója vagy helyettes főigazgatója, ha az érintett felügyelt szervezet vagy csoport felügyeletét az Univerzális és Diverzifikált Pénzintézetek Főigazgatóság látja el;
                        
                     
                           c)
                        
                        
                           a Szakosodott Pénzintézetek és Kevésbé Jelentős Pénzintézetek Főigazgatóság főigazgatója vagy helyettes főigazgatója, ha az érintett felügyelt szervezet vagy csoport felügyeletét a Szakosodott Pénzintézetek és Kevésbé Jelentős Pénzintézetek Főigazgatóság látja el.
                        
                     Ha az (EU) 2019/1376 határozat (EKB/2019/23) 3. és 4. cikke szerinti felhatalmazáson alapuló határozat egynél több jelentős felügyelt szervezetet érint, az a felügyelt szervezet vagy csoport lesz az érintett felügyelt szervezet, amelyikben megszerzik a befolyásoló részesedést.
            
            
               (3)   Az (EU)2021/1442 határozat (EKB/2021/38) 3. cikke szerinti, a jelentős felügyelt szervezetet nem érintő szándékolt részesedésszerzés végrehajtásának maximális időtartamát meghosszabbító, felhatalmazáson alapuló határozatokat a SSM Irányítás és Műveletek Főigazgatóság főigazgatója vagy helyettes főigazgatója, vagy távollétükben az Engedélyeztetési Osztály vezetője fogadja el.
            
         
         
            3. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Frankfurt am Mainban, 2021. augusztus 26-án.
            
               
                  az EKB elnöke
               
               Christine LAGARDE
            
         
         
            (1)  HL L 141., 2017.6.1., 14. o.
         
         
            (2)  Lásd e Hivatalos Lap 22. oldalát.
         
            (3)  HL L 80., 2004.3.18., 33. o.
         
         
            (4)  Az Európai Központi Bank (EU) 2019/1376 határozata (2019. július 23.) a passzportálásról, a befolyásoló részesedések megszerzéséről és a hitelintézetek engedélyezésének visszavonásáról szóló határozatok meghozatalára vonatkozó hatáskör átruházásáról (EKB/2019/23) (HL L 224., 2019.8.28., 1. o.).
         
            (5)  Az Európai Központi Bank 468/2014/EU rendelete (2014. április 16.) az Egységes Felügyeleti Mechanizmuson belül az Európai Központi Bank és az illetékes nemzeti hatóságok, valamint a kijelölt nemzeti hatóságok közötti együttműködési keretrendszer létrehozásáról (SSM-keretrendelet) (EKB/2014/17) (HL L 141., 2014.5.14., 1. o.).